Ամենահաճախ կատարվող հետազոտություններից է որովայնի խոռոչի համակարգչային տոմոգրաֆիան: Շերտավոր նկարների և 3D ռեկոնստրուկցիաների միջոցով հնարավորություն ենք ունենում ստանալ որովայնի ամբողջական պատկեր: Այն բավականին արագ կատարվող հետազոտություն է: Ցուցված է, երբ կան գանգատներ որովայնի օրգանների՝ ստամոքսի, լյարդի, լեղապարկի, ենթաստամոքսային գեղձի, բարակ և հաստ աղիների կողմից: Գանգատները կարող են լինել ցավի, ծակոցների, ջերմության բարձրացման և քաշի կտրուկ կորստի տեսքով: ՀՏ ցուցված է նաև այն դեպքում, երբ կատարվել է այլ հետազոտություն, օրինակ՝ սոնոգրաֆիա, և հայտնաբերվել է գոյացություն կամ կասկածելի զոնա, որը ավելի մանրամասն զննման կարիք ունի: